מעוז ינון

מעוז ינון (נולד ב-1975) הוא יזם ופעיל שלום ישראלי. ינון הקים מספר יוזמות תיירותיות בישראל ובמזרח התיכון, כולל "שביל ישו", "בית פאוזי עאזר" ו-"אברהם הוסטל". ינון ידוע גם בניסיונות שלו להביא לשלום בין ישראלים לפלסטינים בפרט בתקשורת הבינלאומית.<ref name="latimes.com"></ref><ref name="Pita"></ref><ref name="dn.se"></ref><ref name="Haaretz"></ref><ref></ref>

== ביוגרפיה ==
ינון נולד בניר עם לבלהה, מורה ציירת ואמנית וליעקובי, חקלאי.<ref></ref> בגיל 14 עבר עם משפחתו לנתיב העשרה.

=== קריירה ===
אברהם הוסטל בתל אביב
עבודתו של ינון בענף התיירות התמקדה במשיכת תרמילאים ומטיילים עצמאיים לישראל. הוא טען ששיפור התיירות האחראית יביא גם לשינוי פוליטי חיובי באמצעות חיזוקים לכלכלה המקומית.<ref name=":2"></ref>

בשנת 2005 הקים ינון את בית ההארחה הראשון בנצרת, "פאוזי אזר", בעיר העתיקה, בשותפות עם משפחת אזר הערבית המקומית.<ref></ref> כמו כן, הוא הקים במקום פלטפורמה לדיאלוג בין-תרבותי בין ישראלים יהודים וערבים, ולחינוך לתיירים בינלאומיים על ישראל. בשנת 2011, בית ההארחה של ינון קיבל את פרס התיירות האחראית העולמית על מחויבותו לשיטות פיתוח קהילתי בר-קיימא.<ref name="Gelbman 105–125"></ref> באותה שנה ביקר בבית ההארחה גם טוני בלייר, ראש ממשלת בריטניה לשעבר ובאותה תקופה שליח של הקוורטט לענייני המזרח התיכון.<ref></ref> בית פאוזי אזר הוביל לתחייה תיירותית בעיר העתיקה בנצרת, עם מספר בתי הארחה שנפתחו מאז הקמתו של פאוזי אזר ובעלי חנויות מקומיים מדווחים על גידול בעסקים.<ref></ref>

בשנת 2007 הקים ינון פרויקט נוסף בגליל, שביל ישו, הכולל 65 ק"מ. בשנת 2011 צעד טוני בלייר בקטע הראשון של השביל יחד עם ינון.<ref name=":1"></ref>

בשנת 2008 היה ינון שותף להקמת "אכסניות ישראל", רשת אירוח עצמאית למטיילים.<ref></ref>

יחד עם היזם הישראלי גל מור ומספר משקיעים, הקים ינון את אכסניית אברהם הוסטל בירושלים בשנת 2010.<ref name=":0"></ref> עם הזמן גדלה קבוצת אברהם הוסטל והפכה לרשת בתי הארחה הגדולה בישראל, עם סניפים בתל אביב, באילת ובפיליפינים.<ref name="Shepherd 482–499"></ref> כמו כן, החברה מפעילה סיורים. קבוצת אברהם הוסטל קרויה על שם דמותו המקראית של אברהם, שמשמשת כ"סמל מאחד בין האמונות הבולטות של האזור" ו"ייצוג של מה שאנו מקווים להביא לעולם".<ref name="Shepherd 482–499" /> ישנם שמתחו ביקורת על חלק מהמיזמים של הקבוצה, כמו הפעלת סיורים ליהודה ושומרון,<ref></ref> ואחרים שיבחו את החברה על קידום הדיאלוג בנושאים רגישים באזור.<ref name="Shepherd 482–499" />

ב-2020, בעקבות פרוץ משבר הקורונה, החל ינון להוביל סיורים בעיר נצרת, מתוך מטרה לעודד תיירות לעיר ובכך לסייע לעסקים המקומיים. הוא חזר לערוך סיורים אלו גם לאחר פרוץ מלחמת חרבות ברזל.

הוריו של ינון נרצחו בטבח בנתיב העשרה. כשביתם נפגע מטיל מטווח קצר. לאחר המתקפה, הופיע ינון בכלי תקשורת ישראלים ובינלאומיים ברחבי העולם, קרא להפסיק את האלימות באזור והדגיש את הצורך בשלום בין ישראלים לפלסטינים.<ref name="latimes.com"/><ref name="Pita"/><ref name="dn.se"/><ref name="Haaretz"/><ref name="Kristof"></ref><ref></ref> ינון קרא לממשלת ישראל לנהל משא ומתן עם חמאס על הפסקת אש ולהגיע להסכם מדיני.<ref name="latimes.com" /><ref name="Haaretz" /><ref name=":3"></ref> ב-7 בנובמבר, ינון ויעקב גודו, ישראלי נוסף שאיבד קרוב משפחה במתקפת חמאס, הקימו אוהל מחאה מחוץ לכנסת, ואמרו שלא יעזבו עד שראש הממשלה בנימין נתניהו יתפטר.<ref></ref>

== חיים אישיים ==
בתחילת שנות ה-2000, ינון ואשתו שלומית התגוררו בתל אביב.<ref name=":2"/> לאחר שהשניים בילו מספר חודשים בטיולים בפטגוניה ובשביל הרכס הפסיפי בקליפורניה, הם החליטו לשפר את התרמילאות בישראל.<ref name=":2" />

החל משנת 2010, עבר ינון להתגורר בבנימינה ואף שימש כחבר מועצת בנימינה-גבעת עדה.<ref name=":0"/> לו ולאשתו שלושה ילדים.<ref name=":2"/><ref></ref>

== קישורים חיצוניים ==
* 
* 
* 
* שיחת TED של מעוז ינון 
* [https://www.ted.com/speakers/maoz_inon למה צריך להקשיב למעוז ינון?] באתר TED (אנ')
* 
* [https://podcasters.spotify.com/pod/show/relevant02/episodes/19-e2fvihr סטריט טוק עם שאנן סטריט: פרק 19 מעוז ינון]. 19 בפברואר 2024.

== הערות שוליים ==

קטגוריה:מלחמת חרבות ברזל: אישים
קטגוריה:תל אביב-יפו: אישים
קטגוריה:בנימינה-גבעת עדה: אישים
קטגוריה:ניר עם: אישים
קטגוריה:מועצה אזורית חוף אשקלון: אישים
קטגוריה:אנשי המושב
קטגוריה:ישראלים שנולדו ב-1975
קטגוריה:נתיב העשרה